text: Lig identificeret
  21 november 2012 kl. 13.26
  Den mand, der i weekenden indebrændte i Vamdrup, er nu blevet identificeret.
  Manden mistede livet ved en brand i en ejendom på Mosevej i Vamdrup.
  Teknikere har nu identificeret ham ved hjælp af billeder af hans tandsæt. Der er tale om en 41-årig rumæner, der boede i huset.
  Politiets undersøgelser har endvidere vist, at branden ikke var påsat, men formentlig antændt af en glød eller gnist.
  